Friedrich Entress

Friedrich Karl Hermann Entress (født 8. desember 1914 i Poznań, død 28. mai 1947 i Landsberg fengsel) var en tysk SS-lege som var leirlege ved flere konsentrasjonsleirer, inkludert Auschwitz, under andre verdenskrig. Her drev han ulovlige medisinske eksperimenter på fanger. 

Entress ble etter krigen dømt til døden og henrettet for krigsforbrytelser. 

Entress ble medlem av SS i 1939. Han var leirlege i forskjellige konsentrasjons- og tilintetgjørelsesleirer under andre verdenskrig. Fra desember 1941 til februar 1943 var han leirlege i Auschwitz I, deretter i Auschwitz III (Buna-Monowitz) til oktober 1943. Entress drev medisinske eksperimenter på fangene og var ansvarlig for dødelige injeksjoner. Han ble overført til Mauthausen-Gusen konsentrasjonsleir i Østerrike i oktober 1943. 

Hans virksomhet i Auschwitz er beskrevet av Leo Eitinger. 

Etter krigen ble han stilt for retten i Dachau. Den 13. mai 1946 ble han dømt til døden for krigsforbrytelser og hengt året etter i Landsberg fengsel.Bruland, Bjarte: Øyenvitner. Lysaker: Dinamo forlag, 2012, s.142

 Referanser 

Kategori:Prøyssere
Kategori:Tyske leger
Kategori:Nazi-leger
Kategori:Kirurger
Kategori:SS-offiserer
Kategori:Personell ved tyske konsentrasjonsleire
Kategori:Tyskere fra andre verdenskrig
Kategori:Personer tilknyttet det tredje rike
Kategori:Personell ved Auschwitz
Kategori:Menneskeforsøk
Kategori:Tyske krigsfanger under andre verdenskrig
Kategori:Tyskere dømt for forbrytelser begått under andre verdenskrig
Kategori:Tyskere dømt for krigsforbrytelser
Kategori:Henrettede tyskere
Kategori:Personer henrettet ved hengning